open-index/open-wikipedia-markdown huggingface dataset:
Χάνα Τζον-Κάμεν

Η **Χάνα Ντομινίκ Τζον-Κάμεν** (7 Σεπτεμβρίου 1989) είναι Αγγλίδα ηθοποιός. Είναι γνωστή για τους ρόλους της στις τηλεοπτικές σειρές *[[Μαύρος Καθρέφτης]]* (2011–2016), *[[Killjoys]]* (2015–2019), *[[Brave New World (τηλεοπτική σειρά)|Brave New World]]* (2020) και *[[The Stranger]]* (2020). Έχει εμφανιστεί σε διάφορες ταινίες, όπως τις *[[SAS Ειδικές δυνάμεις: Κόκκινος συναγερμός]]* (2021), *[[Resident Evil: Καλωσορίσατε στη Ρακούν Σίτι]]* (2021) και *[[Unwelcome]]* (2023). Επίσης, υποδύεται την Έιβα Σταρ / Ghost στο Κινηματογραφικό Σύμπαν της Marvel (MCU), έχοντας εμφανιστεί στις ταινίες *[[Ο Ant-Man και η Σφήκα]]* (2018) και *[[Thunderbolts*]]* (2025).

## Παραπομπές


## Εξωτερικοί σύνδεσμοι

* 

Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Εκφυλιστική πίεση ηλεκτρονίων

Η εκφυλιστική πίεση είναι μία φυσική δύναμη που προκύπτει από την αρχή του Πάουλι στην κβαντομηχανική και εμφανίζεται σε συστήματα σωματιδίων, όπως τα ηλεκτρόνια, τα οποία υπακούν στις στατιστικές Φέρμι-Ντιράκ. Σε αυτές τις συνθήκες, τα σωματίδια δεν μπορούν να καταλάβουν την ίδια κβαντική κατάσταση ταυτόχρονα, με αποτέλεσμα να δημιουργείται μία αντίσταση ενάντια στη συμπίεση, ακόμη και όταν απουσιάζει η θερμική ενέργεια. Η εκφυλιστική πίεση είναι κρίσιμη στη δομή αστρικών σωμάτων όπως οι λευκοί νάνοι και οι αστέρες νετρονίων, διότι αποτρέπει την περαιτέρω κατάρρευση υπό την επιρροή της βαρύτητας. Η εκφυλιστική πίεση στα αστρικά σώματα, όπως οι λευκοί νάνοι και οι αστέρες νετρονίων, λειτουργεί ως ένας «αόρατος φραγμός» απέναντι στη βαρυτική κατάρρευση, εξασφαλίζοντας μία ισορροπία ανάμεσα στις δυνάμεις που τους ασκούνται. Στους λευκούς νάνους, αυτή η πίεση αποτρέπει την περαιτέρω συστολή του πυρήνα, διατηρώντας τη δομή τους σε μία εξαιρετικά πυκνή κατάσταση με το μέγεθος ενός πλανήτη, αλλά με τη μάζα αστέρα. Στους αστέρες νετρονίων, η εκφυλιστική πίεση των νετρονίων προσφέρει μία σταθερότητα που επιτρέπει την ύπαρξη αυτών των αντικειμένων παρά την τεράστια βαρύτητα. Αυτά τα χαρακτηριστικά καθιστούν τους λευκούς νάνους και τους αστέρες νετρονίων μοναδικά φυσικά φαινόμενα, αποτελώντας περιοχές αιχμής στην αστρονομική έρευνα και συμβάλλοντας στην κατανόηση της εξέλιξης των αστέρων και του σύμπαντος.
NGC 1642

Ο **[[Νέος Γενικός Κατάλογος|NGC]]1642** είναι σπειροειδής γαλαξίας στον αστερισμό Ταύρο. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια βάσει του νόμου του Χαμπλ απέχει  εκατομμύρια έτη φωτός. Άλλη μέτρηση, που δεν στηρίζεται στην μετατόπιση προς το ερυθρό δίνει εκτίμηση για την απόσταση κοντά στα 69 εκατομμύρια έτη φωτός. Ο αστρονόμος Χάινριχ ντ' Αρέ (Heinrich d'Arrest) ανακάλυψε τον γαλαξία αυτόν στις 29 Δεκεμβρίου 1861.

## Υπερκαινοφανής
Έχει παρατηρηθεί ένας υπερκαινοφανής αστέρας στον NGC1642: ο τύπου Ia **SN2023bhm** στις 2 Φεβρουαρίου 2023.

## Ομάδα γαλαξιών
Ο NGC1642 ανήκει στην ομάδα γαλαξιών NGC1762 (γνωστή και ως LGG120) που περιλαμβάνει τουλάχιστον 27 γαλαξίες, συμπεριλαμβανομένων των IC 392, NGC 1590, NGC 1633, NGC 1691, NGC 1713, NGC 1719 και NGC 1762.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ταύρος (αστερισμός)
1642
15867
03140
+00-12-072
Γιαντβίγκα Γιανκόφσκα-Τσιέσλακ

Η **Γιαντβίγκα Αλεξάντρα Γιανκόφσκα-Τσιέσλακ** (, 15 Φεβρουαρίου 1951, Γκντανσκ - 15 Απριλίου 2025) ήταν Πολωνή ηθοποιός του θεάτρου, του κινηματογράφου και της τηλεόρασης.

Ήταν η πρώτη Πολωνή που βραβεύτηκε με το Βραβείο Γυναικείου Ρόλου στο Φεστιβάλ Κινηματογράφου των Καννών, για τον πρωταγωνιστικό της ρόλο στην ταινία *Egymásra nézve* (*Άλλος τρόπος*, 1982). Βραβεύτηκε δύο φορές με το Βραβείο Χρυσών Λιονταριών για τον Καλύτερο Γυναικείο Ρόλο στο Πολωνικό Φεστιβάλ Ταινιών Μεγάλου Μήκους για τις ταινίες *Sam na sam* (1977) και *Wezwanie* (1997) και ήταν νικήτρια του Βραβείου Καλύτερου Γυναικείου Ρόλου στα Βραβεία Πολωνικού Κινηματογράφου για την ταινία *Rysa* (2008).

Το 1979 της απονεμήθηκε ο Χάλκινος Σταυρός της Αξίας. Το 2007, κατόπιν αιτήματος του Προέδρου της Δημοκρατίας της Πολωνίας, της απονεμήθηκε ο Σταυρός του Ιππότη του Τάγματος της Αναγέννησης της Πολωνίας και το 2009 έλαβε το χρυσό Μετάλλιο για Αξία στον Πολιτισμό - Gloria Artis.

## Βιογραφία

## Φιλμογραφία

## Παραπομπές


## Εξωτερικοί σύνδεσμοι
*

Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί θεάτρου
Κατηγορία:Πολωνές ηθοποιοί τηλεόρασης
Κατηγορία:Πολωνές ηθοποιοί φωνής
Κατηγορία:Απόφοιτοι της Εθνικής Ακαδημίας Δραματικής Τέχνης «Αλεξάντερ Ζελβερόβιτς» της Βαρσοβίας
Κατηγορία:Αποδέκτες του Χάλκινου Σταυρού της Αξίας (Πολωνία)
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
NGC 1647

Το **[[Νέος Γενικός Κατάλογος|NGC]] 1647** είναι ανοικτό σμήνος στον αστερισμό Ταύρο. Αποτελείται από περίπου ενενήντα αστέρες και απέχει 550 παρσέκ. Είναι δυνατή η παρατήρησή του με κιάλια και βρίσκεται κοντά στον Αλντεμπαράν. Τον ανακάλυψε ο αστρονόμος Ουίλιαμ Χέρσελ το 1784 και οι λαμπρότεροι αστέρες κύριας ακολουθίας του είναι φασματικού τύπου B7. Η ηλικία του εκτιμάται στα 150 εκατομμύρια χρόνια.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Ταύρος (αστερισμός)
Μαρίγια Σούμπινα

Η **Μαρίγια Τιμοφέεβνα Σούμπινα** (, 12 Μαΐου 1930 - 20 Απριλίου 2025) ήταν Σοβιετική αθλήτρια του κανό σπριντ, η οποία αγωνίστηκε από τα τέλη του 1950 έως τα τέλη του 1960. Κέρδισε το χρυσό μετάλλιο στην κατηγορία K-2 500 μ. στους Ολυμπιακούς Αγώνες του 1960 στη Ρώμη. Η Σούμπινα κέρδισε επίσης έξι μετάλλια στο Παγκόσμιπ Πρωτάθλημα Κανό Σπριντ, με τέσσερα χρυσά (K-1 500 μ.: 1963, K-2 500 μ.: 1958, K-4 500 μ.: 1963 1966) και δύο αργυρά (K-2 500 μ.:. 1963, 1966).

## Παραπομπές


Κατηγορία:Αθλητές του κανόε καγιάκ
Κατηγορία:Αθλητές στους Θερινούς Ολυμπιακούς Αγώνες 1960
Κατηγορία:Σοβιετικοί Ολυμπιονίκες
Κατηγορία:Αποδέκτες του Τάγματος του Κόκκινου Λαβάρου της Εργασίας
Ψαρή Λασιθίου

Η **Ψαρή** είναι ακατοίκητος οικισμός της Κοινότητος Κάτω Χωρίου του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης, ο οποίος βρίσκεται στα όρη της Θρυπτής. 

Σύμφωνα με το σχέδιο Καλλικράτης μαζί με το Κάτω Χωριό και τη Θρυπτή αποτελούν την κοινότητα Κάτω Χωριού που υπάγεται στη Δημοτική Ενότητα Ιεράπετρας του Δήμου Ιεράπετρας και σύμφωνα με την απογραφή του 2021 δεν απογράφονται κάτοικοι όπως και με αυτήν του 2011.

## Παραπομπές


Κατηγορία:Δήμος Ιεράπετρας
Κατηγορία:Χωριά της περιφερειακής ενότητας Λασιθίου
Ψαθί Λασιθίου

Το **Ψαθί** είναι πολύ μικρός οικισμός της Κοινότητος Καλαμαύκας του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης.

## Γενικά στοιχεία
Το Ψαθί βρίσκεται σε υψόμετρο 230 μέτρων στους νοτιοανατολικούς πρόποδες του όρους Εσταυρωμένος. Το χωριό απέχει περίπου 12 χιλιόμετρα βορειοδυτικά από την Ιεράπετρα και 4 χιλιόμετρα νοτιοδυτικά από την Καλαμαύκα ενώ στα νοτιοανατολικά του είναι η τεχνητή λίμνη Μπραμιανών. Αναφέρεται επίσημα ως ξεχωριστός οικισμός για πρώτη φορά το 1925 να προσαρτάται στην τότε κοινότητα Καλαμαύκας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με την Καλαμαύκα και την Καμάρα  αποτελούν την κοινότητα Καλαμαύκας που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2021 έχει 9 κατοίκους.

## Παραπομπές


Κατηγορία:Δήμος Ιεράπετρας
Κατηγορία:Χωριά της περιφερειακής ενότητας Λασιθίου
Μάσιμο Καντσελιέρι

Ο **Μάσιμο Καντσελιέρι** (, 24 Ιουλίου 1972) είναι Ιταλός προπονητής καλαθοσφαίρισης. Είναι ο τωρινός προπονητής της Άκουιλα Μπάσκετ Τρέντο.

## Σταδιοδρομία

Το 2010, ο Καντσελιέρι επέστρεψε στην Παλακανέστρο Μπιέλα, σε ρόλο πρώτου προπονητή.

Από το 2013 έως το 2019 ήταν βοηθός προπονητή στην Ολίμπια Μιλάνο.

Το καλοκαίρι του 2019, εντάχθηκε ως πρώτος προπονητής στην Μπάσκετ Ραβένα, στη Σέριε Α2.

Τις σεζόν 2021–2023, ήταν ο προπονητής της γαλλικής Λιμόζ.

Τη σεζόν 2023–24, ήταν ο προπονητής της γαλλικής Στρασμπούρ.

Στις 9 Ιουνίου 2024, υπέγραψε συμβόλαιο με τον Π.Α.Ο.Κ. Οδήγησε τον Π.Α.Ο.Κ στους τελικούς του FIBA Europe Cup 2024–25, όπου στους διπλούς τελικούς έχασε από την Μπιλμπάο Μπασκέτ με συνολικό σκορ 154–149.

Στις 25 Μαΐου 2025, ο Καντσελιέρι υπέγραψε διετές συμβόλαιο με την Άκουιλα Μπάσκετ Τρέντο.

## Διακρίσεις

### Ως προπονητής

#### Βερόλι
* Κύπελλο Ιταλίας Α2: 2010

#### ΠΑΟΚ
* FIBA Europe Cup: Φιναλίστ 2024–25

## Παραπομπές


Κατηγορία:Ιταλοί προπονητές καλαθοσφαίρισης
Κατηγορία:Προπονητές καλαθοσφαίρισης Λιμόζ
Κατηγορία:Προπονητές καλαθοσφαίρισης Στρασμπούρ
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης Άκουιλα Μπάσκετ Τρέντο
Πανελλήνιοι αγώνες σκοποβολής πήλινου στόχου 2025

Οι **Πανελλήνιοι αγώνες σκοποβολής πήλινου στόχου 2025** είναι διοργάνωση των Πανελλήνιων σκοπευτικών αγώνων πήλινου στόχου, που διεξάγεται υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα σκιτ πραγματοποιήθηκε στο Εθνικό Σκοπευτήριο Χανίων μεταξύ 25 και 27 Απριλίου του 2025. Παράλληλα διοργανώθηκε για δεύτερη φορά το Διεθνές Γκραν Πρι Βενιζέλεια Τραπ - Σκιτ. 

## Κάτοχοι μεταλλίων
### Άνδρες

### Γυναίκες

## Παραπομπές


2025
Κατηγορία:Χανιά
Κατηγορία:Σκοποβολή το 2025
Λάνκεσα

Ο **Λάνκεσα** (*Lankesa*) είναι ποταμός στην κεντρική Λιθουανία, αριστερός παραπόταμος του Ομπελίς. Το μήκος του είναι 54 χιλιόμετρα και η λεκάνη απορροής του έχει έκταση 245 τετραγ. χιλιόμετρα.

Ο Λανκέσα πηγάζει κοντά στο χωριό Ρενιούναϊ του Δήμου Ουκμέργκε και ρέει προς τα νοτιοδυτικά. Δέχεται τα νερά του μικρού ποταμιού Μεντούκσνα και κατόπιν στρέφεται προς τα βορειοδυτικά και διαρρέει τον Δήμο Κεντανιάι, μέχρι την εκβολή του στον Ομπελίς στο Βαλκάιτσϊαι.

## Παραπομπές


Λανκεσ
Ποταμός Τσόπο

Ο **Τσόπο** (*Tshopo*) είναι ποταμός στη Λαϊκή Δημοκρατία του Κονγκό με μήκος περίπου 200 χιλιόμετρα. Περνά βορείως της πόλεως Κισανγκάνι και ενώνεται με τον ποταμό Λίντι σχεδόν στο σημείο όπου ο δεύτερος εκβάλλει στον Κονγκό. Ο ποταμός έδωσε το όνομά του στην επαρχία Τσόπο, της οποίας πρωτεύουσα είναι το Κισανγκάνι.

Η λεκάνη απορροής του Τσόπο έχει έκταση περίπου 17.200 τετραγωνικά χιλιόμετρα, βρίσκεται σχεδόν ολόκληρη βορείως του ισημερινού της Γης, και το μεγαλύτερο μέρος της καλύπτεται από τη ζούγκλα του Κονγκό. Ο ποταμός ρέει γενικώς από τα ανατολικά προς τα δυτικά. Παρουσιάζεται το σπάνιο φαινόμενο οι μεγάλοι καταρράκτες κοντά στην εκβολή του ποταμού να έχουν μεταβλητό ύψος, από 11,2 έως 13,8 μέτρα, αναλόγως με τη στάθμη των νερών του ποταμού Κονγκό.

Η θέση της λεκάνης απορροής στο ηπειρωτικό εσωτερικό, κοντά στον ισημερινό και με δύο εποχές των βροχών και δύο σχετικώς ηρές εποχές ανά έτος, καθώς και η πυκνή της βλάστηση, έχουν ως αποτέλεσμα μια σχετικώς σταθερή ποσότητα νερού σε όλη τη διάρκεια του έτους. Ο Τσόπο έχει λιγότερο νερό από τον Φεβρουάριο έως τον Απρίλιο και από τον Ιούνιο έως τον Αύγουστο, ενώ έχει υψηλή στάθμη τον Απρίλιο και τον Μάιο, και μέγιστη από τον Οκτώβριο έως τον Δεκέμβριο. Η μέση ετήσια ροή του είναι 300 έως 450 κυβικά μέτρα νερού ανά δευτερόλεπτο. Το νερό είναι ελαφρώς όξινο, με pH 6,6 έως 6,8, και η θερμοκρασία του σύμφωνα με μετρήσεις που έγιναν τον Ιανουάριο και τον Ιούνιο του 1987, κυμαίνεται από 26 °C έως 28 °C.

Στους καταρράκτες του Τσόπο βορείως του Κισανγκάνι κατασκευάσθηκε τη δεκαετία του 1950 ένα εργοστάσιο παραγωγής υδροηλεκτρικής ενέργειας. Παρότι έχει μόνο ένα μικρό φράγμα που δημιουργεί πολύ μικρή τεχνητή λίμνη, ήταν αρκετό ώστε να προκαλέσει την εξαφάνιση από την περιοχή του σπάνιου είδους φυτού *[[Inversodicraea]] congolana*, που σήμερα απαντάται μόνο σε ένα ακόμα μέρος της Αφρικής και πουθενά αλλού στη Γη, καθώς εξαρτάται από τα σταγονίδια που ψεκάζουν οι καταρράκτες..

Μια γέφυρα κατασκευάσθηκε πάνω από τον καταρράκτη το 1968, παρέχοντας πρόσβαση προς τη μεγάλη πόλη Κισανγκάνι στους αγρότες από τις βορειοανατολικές περιοχές. Δεν συντηρήθηκε ποτέ και το 2014 αντικαταστάθηκε εξαρχής από χαλύβδινη γέφυρα μήκους 163 μέτρων με μία λωρίδα κυκλοφορίας και δύο εξωτερικά πεζοδρόμια, που μπορεί να ανθέξει σε οχήματα βάρους έως 41 τόνων.

## Παραπομπές


## Πηγές

* 
* 
* 
* 

Τσοπο
Πρίπιατ (ποταμός)

Ο **Πρίπιατ** ή **Πρίπιατς** (ουκρ. Прип'ять, λευκορ. Прыпяць, ρωσ. Припять) είναι σημαντικός ποταμός της Ανατολικής Ευρώπης, με συνολικό μήκος 761 χιλιόμετρα περίπου. Ρέει γενικώς προς τα ανατολικά, πηγάζοντας από την Ουκρανία, εισέρχεται στη Λευκορωσία και κατόπιν επιστρέφει σε ουκρανικό έδαφος. Τελικώς εκβάλλει στον Δνείπερο στον Ταμιευτήρα του Κιέβου, όντας δεξιός παραπόταμός του.

## Ετυμολογία
Ο γλωσσολόγος Μαξ Φάσμερ γράφει στο ετυμολογικό λεξικό του ότι η ιστορική ονομασία του ποταμού, όπως καταγράφεται στο παλαιότερο ανατολικό σλαβικό κείμενο, το *[[Πρώτο Χρονικό]]*, είναι *Pripet* και αναφέρει τη γνώμη άλλων γλωσσολόγων ότι η λέξη αυτή σημαίνει «παραπόταμος», με συντμητική παραφθορά της ελληνικής και λατινικής ρίζας. Μια άλλη άποψη είναι ότι η ονομασία προέρχεται από τη λέξη *pripech*, που σημαίνει έναν ποταμό με αμμώδεις όχθες.

## Παραπομπές


Κατηγορία:Ποταμοί της Λευκορωσίας
Χάρι Μάρτινσον

Ο **Χάρι Έντμουντ Μάρτινσον** (*Harry Edmund Martinson*, Γέμσεγκ 1904 – 1978) ήταν  Σουηδός συγγραφέας. Ήταν γιος καπετάνιου και ο ίδιος εργάστηκε ως ναυτικός για έξι χρόνια. Έγραψε περίπου 20 νουβέλες και πολυάριθμες συλλογές με μελέτες, ποιήματα και διηγήματα. Αρχικά δημοσίευσε ποιήματά του στην ανθολογία Πέντε νέοι και έπειτα εξέδωσε το βιβλίο του με τίτλο Νομάς (1931), το οποίο αποτελεί συλλογή ταξιδιωτικών εντυπώσεων. Στη συνέχεια έγραψε τα έργα που τιτλοφορούνται Ταξίδια χωρίς σκοπό (1932) και Ακρωτήριο Φαρβέ (1933). Αργότερα επιδόθηκε στη συγγραφή αυτοβιογραφικών έργων και δημοσίευσε τα βιβλία με τους τίτλους Οι τσουκνίδες ανθίζουν (1935) και Αναχώρηση (1936), τα οποία, με τον θερμό λυρισμό τους, διακρίνονται από τα ανάλογα έργα άλλων προλεταρίων ποιητών. Η αγάπη για τη φύση, που μετριάζεται από μια ευρεία θεώρηση του κόσμου, βρίσκεται στη βάση των συλλογών του που τιτλοφορούνται Τροπικοί άνεμοι (1945) και Τζιτζίκι (1953), στις οποίες είναι διάχυτη η αγωνία που προκαλεί η ανάπτυξη της τεχνικής, βασικό θέμα του έπους Ανιάρα (1956). Το 1949 έγινε μέλος της Σουηδικής Ακαδημίας και το 1974 τιμήθηκε με το βραβείο Νόμπελ λογοτεχνίας.

## Παραπομπές


Κατηγορία:Σουηδοί νομπελίστες
Κατηγορία:Βραβευμένοι με Νόμπελ Λογοτεχνίας
Φωτεινή Τριχά

Η **Φωτεινή Τριχά** (Αθήνα, 26 Απριλίου 2005) είναι διακεκριμένη Ελληνίδα πολίστρια, η οποία αγωνίζεται ως περιφερειακός στον Ολυμπιακό Σ.Φ.Π. και είναι βασικό στέλεχος στην Εθνική ομάδα υδατοσφαίρισης γυναικών της Ελλάδας.

Τον Δεκέμβριο 2025, η Τριχά ανακηρύχθηκε από την World Aquatics ως η καλύτερη πολίστρια του κόσμου για το έτος 2025.

## Βιογραφία
Η Τριχά γεννήθηκε στην Αθήνα και ξεκίνησε την ενασχόλησή της με την υδατοσφαίριση σε ηλικία έξι ετών στον σύλλογο του Τρίτωνα Αμαρουσίου. Στα 12 της χρόνια εντάχθηκε στον Νηρέα Χαλανδρίου, όπου είχε την ευκαιρία να προπονηθεί δίπλα σε διακεκριμένες αθλήτριες όπως η Ευτυχία Καραγιάννη, η Κατερίνα Οικονομοπούλου και η Γεωργία Ελληνάκη.

Το 2020 μεταγράφηκε στον Ολυμπιακό Σ.Φ.Π., συνεχίζοντας την ανοδική πορεία της στην Α1 Εθνική Κατηγορία Γυναικών.

## Καριέρα με την Εθνική
Η Τριχά έχει διακριθεί με την Εθνική ομάδα υδατοσφαίρισης γυναικών της Ελλάδας σε πολλές διεθνείς διοργανώσεις:

* Χρυσό μετάλλιο στο Πρωτάθλημα Μίνι Κορασίδων (2017) με τον Νηρέα Χαλανδρίου
* Ασημένιο μετάλλιο στο Πρωτάθλημα Μίνι Κορασίδων (2018) με τον Νηρέα Χαλανδρίου
* Ασημένιο μετάλλιο στο Πρωτάθλημα Νεανίδων (2018) με τον Νηρέα Χαλανδρίου
* Χρυσό μετάλλιο στο Πρωτάθλημα Νεανίδων (2019) με τον Νηρέα Χαλανδρίου
* Ασημένιο μετάλλιο στο Παγκόσμιο Πρωτάθλημα Νεανίδων (Βελιγράδι, 2022), όπου αναδείχθηκε Πολυτιμότερη Παίκτρια (MVP) της διοργάνωσης.
* Χρυσό μετάλλιο στο Παγκόσμιο Πρωτάθλημα της Σιγκαπούρης το 2025 με την Εθνική Ελλάδος στο οποίο και αναδείχτηκε πρώτη σκόρερ με 25 γκολ.

## Παραπομπές


## Εξωτερικοί σύνδεσμοι
* Προφίλ στη World Aquatics

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Νηρέα Χαλανδρίου
Κατηγορία:Υδατοσφαιρίστριες Τρίτωνα Αμαρουσίου
Κατηγορία:Υδατοσφαιρίστριες ΟΣΦΠ
Κατηγορία:Περιφερειακοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Μαθοκοτσανά Λασιθίου

Τα **Μαθοκοτσανά** είναι πολύ μικρός οικισμός της Κοινότητος Χριστού του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης.

## Γενικά στοιχεία
Τα **Μαθοκοτσανά** βρίσκονται προς τα όρια με την Περιφερειακή Ενότητα Ηρακλείου, στις νότιες πλαγιές της Δίκτης σε υψόμετρο 790 μέτρα, στα όρια του δάσους Σελακάνου στη λεκάνη, όπου υπάρχουν καλλιέργειες από καρυδιές, αχλαδιές, αμπέλια και γραφικότατα μποστάνια. To χωριό απέχει περίπου 5 χιλιόμετρα βορειοδυτικά από τον Χριστό και 31 βορειοδυτικά χιλιόμετρα από την Ιεράπετρα. 

Απογράφεται επίσημα ως ξεχωριστός οικισμός για πρώτη φορά το 1961 στην κοινότητα Χριστού. Σύμφωνα με την απογραφή του 2021 απογράφονται 9 κάτοικοι ενώ με αυτήν του 2011 δεν είχε μόνιμους κατοίκους.

## Εξωτερικοί σύνδεσμοι
Η πεζοπορική διαδρομή: Μαθοκοτσανά -Σελάκανο από τον ιστότοπο https://el.wikiloc.com/.

## Παραπομπές


Κατηγορία:Δήμος Ιεράπετρας
Κατηγορία:Χωριά της περιφερειακής ενότητας Λασιθίου
Λούκκος

Ο **Λούκκος** αραβ. واد لوكوس, ισπαν. *Río Luco*) είναι ποταμός στο βόρειο Μαρόκο. Παρά το ότι είναι σχετικώς μικρός σε μήκος, περίπου 100 χιλιόμετρα, είναι ο τρίτος μεγαλύτερος του Μαρόκου, με μέση ροή 50 κυβικά μέτρα ανά δευτερόλεπτο. Πηγάζει από το Ριφ και εκβάλλει στον ανοικτό Ατλαντικό Ωκεανό δίπλα στην πόλη Λαράς, η οποία έχει λιμάνι πάνω στον ποταμό. Η λεκάνη απορροής του Λούκκου έχει έκταση 3.730&nbsp;τετραγωνικά χιλιόμετρα και περιέχει μερικά από τα πλέον εύφορα και παραγωγικά εδάφη του Μαρόκου. Ο Ουέντ Μαχαζίν, ένας από τους παραποτάμους του Λούκκου, έμεινε στην ιστορία ως το πεδίο μιας από τις πλέον κρίσιμες μάχες που διεξάχθηκαν ποτέ στη χώρα: τη Μάχη του Αλκάθερ Κιμπίρ, γνωστή και ως «Μάχη των Τριών Βασιλέων», την 4η Αυγούστου 1578. Σε αυτή οι ενωμένες δυνάμεις του εκθρονισμένου Μαροκινού μονάρχη Αμπού Αμπνταλλάχ Μοχάμεντ Β΄ Σααντί και του συμμάχου του βασιλέως Σεβαστιανού της Πορτογαλίας νικήθηκαν από τον στρατό του νέου Μαροκινού σουλτάνου της ίδιας δυναστείας (και θείο του Αμπνταλλάχ).

Ο Λούκκος είναι ο μεγαλύτερος ποταμός του βόρειου Μαρόκου και μπορεί να προκαλεί μεγάλες πλημμύρες. Το 1775 ο ποταμός εμφανίζεται σε έναν χάρτη, έργο των Τομάς Λόπες και Βάργας, με την ένδειξη «ποταμός Lucos». Για ένα χρονικό διάστημα αποτελούσε σύνορο ανάμεσα στο Βασίλειο του Μαρόκου και τις γαλλικές αυτοκρατορικές κτήσεις.

Η αρχαία πόλη Λιξός, αποικία των Φοινίκων, ήταν κτισμένη στον λόφο Τσεμίς, 80 μέτρα πάνω από τη δεξιά όχθη του Λούκκου, λίγο βορειότερα από το σύγχρονο λιμάνι της Λαράς. και περίπου τρία χιλιόμετρα από την εκβολή του ποταμού στον Ατλαντικό. Μεταξύ των ερειπίων της πόλεως έχουν ανασκαφεί λουτρά, ναοί, τείχη του 4ου αιώνα μ.Χ., ένα δάπεδο με ψηφιδωτό και τα περίτεχνα υπολείμματα του καπιτωλίου της στην κορυφή του λόφου.

Πιο πάνω στον ρου του Λούκκου συναντούμε το Ελ-Κσαρ ελ Κεμπίρ, που ιδρύθηκε ως αποικία των Καρχηδονίων και μετά τους Καρχηδονιακούς Πολέμους καταλήφθηκε από τους Ρωμαίους, που του έδωσαν την ονομασία Οππίντουμ Νόβουμ.

## Παραπομπές


Λουκκος
Κομητεία Γκίλεσπι (Τέξας)

Η **Κομητεία Γκίλεσπι** () είναι κομητεία που βρίσκεται στο οροπέδιο Έντουαρντς στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 26,725 κάτοικοι.  Η διοικητική πρωτεύουσα (*έδρα*) είναι το Φρέντερικσμπεργκ.  

Πήρε το όνομά της από τον Ρόμπερτ Αντισον Γκίλεσπι, έναν στρατιώτη στον Μεξικανο-Αμερικανικό Πόλεμο. Είναι γνωστή ως η γενέτειρα του 36ου προέδρου των Ηνωμένων Πολιτειών της Αμερικής Λύντον Τζόνσον.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.062 τετραγωνικά μίλια (2.750 τ.χλμ), εκ των οποίων τα 1.058 τετραγωνικά μίλια (2.740 τ.χλμ) είναι γη και τα 3,5 τετραγωνικά μίλια (9,1 τ.χλμ) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Λάνο (βορειοανατολικά)
* Κομητεία Μπλάνκο (ανατολικά)
* Κομητεία Κένταλ (νότια)
* Κομητεία Κερ (νοτιοδυτικά)
* Κομητεία Κιμπλ (δυτικά)
* Κομητεία Μέισον (βορειοδυτικά)

## Παραπομπές


Κατηγορία:Κομητείες του Τέξας
Κομητεία Τσίλντρες (Τέξας)

Η **Κομητεία Τσίλντρες** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν  6.664 κάτοικοι. Η διοικητική πρωτεύουσα (*έδρα*) είναι το Τσίλντρες.
 
Η κομητεία δημιουργήθηκε το 1876 και οργανώθηκε αργότερα το 1887. Πήρε το όνομά της προς τιμήν του Τζορτζ Κάμπελ Τσίλντρες, τον συγγραφέα της Διακήρυξης της Ανεξαρτησίας του Τέξας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 714 τετραγωνικών μιλίων (1.850 km2), εκ των οποίων τα 696 τετραγωνικά μίλια (1.800 km2) είναι στεριά και τα 17 τετραγωνικά μίλια (44 km2) (2,4%) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Πάρκερ (Τέξας)

Η **Κομητεία Πάρκερ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 148.222 κάτοικοι. Η διοικητική πρωτεύουσα (*έδρα*) είναι το Γουέδερφορντ.
 
Η κομητεία δημιουργήθηκε το 1855 και οργανώθηκε την επόμενη χρονιά. Ονομάστηκε από τον Άιζακ Πάρκερ, έναν νομοθέτη της πολιτείας που εισήγαγε το νομοσχέδιο που ίδρυσε την κομητεία το 1855. Ο Πάρκερ πολέμησε αργότερα στην Ταξιαρχία του Τέξας . Η κομητεία περιλαμβάνεται στη μητροπολιτική στατιστική περιοχή Ντάλας – Φορτ Γουόρθ – Άρλινγκτον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 910 τετραγωνικών μιλίων (2.400 km2), εκ των οποίων τα 903 τετραγωνικά μίλια (2.340 km2) είναι στεριά και τα 6,6 τετραγωνικά μίλια (17 km2) καλύπτονται από νερό.Η κομητεία διασχίζεται από τον ποταμό Μπράζος.

## Παραπομπές


Κατηγορία:Κομητείες του Τέξας
Μιχαήλ Μάλλιαρης

Ο **Μιχαήλ Μάλλιαρης** (Φραγκφούρτη, 19 Φεβρουαρίου 1964) είναι ελληνικής καταγωγής Γερμανός αρχαιολόγος.

## Βιογραφία
Ο Μάλλιαρης μεγάλωσε αρχικά στην Αθήνα και πήγε σχολείο στη Βόννη. Από το 1985 έως το 1992 σπούδασε Κλασική Αρχαιολογία, Αρχαία Ιστορία και Ελληνική Φιλολογία στη Βόννη, στο Βερολίνο και στη Θεσσαλονίκη . Το 2016 πήρε το διδακτορικό του από το Ελεύθερο Πανεπιστήμιο του Βερολίνου.

Ο Μάλλιαρης ήταν και είναι διευθυντής πολυάριθμων αρχαιολογικών ανασκαφών σε όλη τη Γερμανία, με επίκεντρο τη Σαξονία-Άνχαλτ και το Βερολίνο, όπου ηγήθηκε των ανασκαφών στην Schlossplatz από το 2008 έως το 2015. Είναι επικεφαλής του Τμήματος Μεσαιωνικής και Σύγχρονης Αρχαιολογίας στο Τμήμα Αρχαιολογίας Βεστφαλίας και Λίπε. Μία από τις πιο εκτεταμένες δραστηριότητές του είναι η εν εξελίξει ανασκαφή στην Molkenmarkt, στον ιστορικό πυρήνα του Βερολίνου, όπου ενεργεί ως υπεύθυνος επιστημονικού έργου.

## Κρίσεις
Σε μια κριτική του*,* ο ιστορικός Uwe Fiedler περιλαμβάνει μια αναφορά σε ανασκαφή του Μάλλιαρη στο Alt-Köpenick, για την οποία αναφέρει ότι «πραγματικά αξίζει μόνο τον υψηλότερο έπαινο». Μαζί με τον Matthias Wemhoff, ο Μάλλιαρης δημοσίευσε ένα βιβλίο για το Ανάκτορο του Βερολίνου, στο οποίο παρουσιάζονταν «εντυπωσιακά» αποτελέσματα της ανασκαφής του παλατιού, ορισμένα από τα ευρήματα της οποίας χρονολογούνται από τον 12ο αιώνα και αποκαλύπτουν μια μεσαιωνική συνοικία του Cölln, του ιστορικού πυρήνα της πόλης του Βερολίνου. Στην «εξαιρετικά πλούσια» διατριβή του, ο Μάλλιαρης μελετά την περιοχή του Δομηνικανού μοναστηριού στο Cölln από την άποψη της αρχιτεκτονικής ιστορίας. Συνδυάζει αρχαιολογικές, κειμενικές και εικονογραφικές πηγές και παράγει «συναρπαστικά ερευνητικά αποτελέσματα» με το έργο.

## Επιλογή δημοσιεύσεων
* με τους Gunnar Nath και Renate Bösel: *Köpenick: von den Anfängen bis zur Gegenwart; [Ausstellung im Heimatmuseum Köpenick, Eröffnung: 2. Oktober 1999].* Heimatmuseum Köpenick, Berlin 1999.
* *Ausgrabungen in der Altstadt von Berlin-Köpenick: Alt-Köpenick 17-19.* στο: Jörg Haspel και Wilfried Menghin (εκδ..): *Festgabe für Adriaan von Müller zum 70.* *Geburtstag.* Landesdenkmalamt, Berlin 2000, ISBN 3-00-005528-2 (*Beiträge zur Denkmalpflege in Berlin Sonderband*. / Hrsg. von Jörg Haspel … Landesdenkmalamt Berlin; 1), S. 113–183.
* *Archäologische Entdeckungen in Zerbst*. Landesamt für Denkmalpflege, Halle 2005, ISBN 978-3-910010-94-9
* με τον Matthias Wemhoff: *Das Berliner Schloss.* *Geschichte und Archäologie*. Eisengold, Berlin 2016, ISBN 978-3-944594-58-3.
* *Die Baugeschichte des Dominikanerklosterareals in Cölln an der Spree*. Imhof, Petersberg 2019, ISBN 978-3-7319-0668-1 (Dissertation).
* με τους Bettina Jungklaus, Juliane Lippok και Daniel Krebs (Hrsg.): *Gräber, Grüfte und Gebeine.* *Tod in der frühen Neuzeit.* 1. Auflage. wbg Theiss in Wissenschaftliche Buchgesellschaft (WBG), Darmstadt 2022, ISBN 978-3-8062-4551-6.

## Παραπομπές


## Εξωτερικές συνδέσεις
* Βιβλιογραφία του Μιχαήλ Μάλλιαρη και περί αυτόν, κατάλογος της Εθνικής Βιβλιοθήκης της Γερμανίας
* Επιγραμματικό βιογραφικό

Κατηγορία:Γερμανοί αρχαιολόγοι
Κατηγορία:Έλληνες αρχαιολόγοι
Κομητεία Μπελλ (Τέξας)

Η **Κομητεία Μπελλ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν  370.647 κάτοικοι. Η διοικητική πρωτεύουσα (*έδρα*) είναι το Μπέλτον.
 
Η κομητεία ιδρύθηκε το 1850 και πήρε το όνομά της από τον Πίτερ Χάνσμπορο Μπελλ, τον τρίτο κυβερνήτη του Τέξας. Το 2010, το κέντρο του πληθυσμού του Τέξας βρισκόταν στην κομητεία Μπελλ, κοντά στην πόλη της Ολλανδίας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.088 τετραγωνικών μιλίων (2.820 km2), εκ των οποίων 1.051 τετραγωνικά μίλια (2.720 km2) είναι στεριά και 37 τετραγωνικά μίλια (96 km2) (3,4%) καλύπτονται από νερό.

## Παραπομπές


Κατηγορία:Κομητείες του Τέξας
Διονυσία Κουρέτα

Η **Διονυσία -Ντένια- Κουρέτα** (Πάτρα, 18 Σεπτεμβρίου 2005) είναι Ελληνίδα διεθνής πολίστρια, που αγωνίζεται ως φουνταριστή στον Ολυμπιακό Σ.Φ.Π. και στην Εθνική ομάδα υδατοσφαίρισης γυναικών της Ελλάδας.

## Βιογραφία
Η Κουρέτα γεννήθηκε στην Πάτρα και ξεκίνησε την ενασχόλησή της με την υδατοσφαίριση στον Ν.Ε. Πατρών. Στη συνέχεια αγωνίστηκε στον Α.Ν.Ο. Γλυφάδας και αργότερα εντάχθηκε στον Ολυμπιακό Σ.Φ.Π..

## Καριέρα με την Εθνική
Η Κουρέτα έχει διακριθεί με τις Εθνικές ομάδες υδατοσφαίρισης της Ελλάδας σε πολλές διεθνείς διοργανώσεις:

* Ασημένιο μετάλλιο στο Ευρωπαϊκό Πρωτάθλημα Νεανίδων (2021)
* Ασημένιο μετάλλιο στο Παγκόσμιο Πρωτάθλημα Νέων Γυναικών (2022)
* Χάλκινο μετάλλιο στο Ευρωπαϊκό Πρωτάθλημα Νέων Γυναικών (2023)
* Χάλκινο μετάλλιο στο Παγκόσμιο Πρωτάθλημα Νέων Γυναικών (2024)
* Χρυσό μετάλλιο στο Παγκόσμιο Κύπελλο Γυναικών (Τσενγκντού, 2025).

## Παραπομπές


## Εξωτερικοί σύνδεσμοι
* Προφίλ στη World Aquatics

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ν.Ε. Πατρών
Κατηγορία:Υδατοσφαιρίστριες Γλυφάδας
Κατηγορία:Υδατοσφαιρίστριες ΟΣΦΠ
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Κατηγορία:Φουνταριστοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Αθηνά-Δήμητρα Γιαννοπούλου

Η **Αθηνά Δήμητρα Γιαννοπούλου** (γενν. 6 Δεκεμβρίου 2001) είναι Ελληνίδα διεθνής πολίστρια, που αγωνίζεται ως περιφερειακός στον Ναυτικό Όμιλο Βουλιαγμένης και στην Εθνική ομάδα υδατοσφαίρισης γυναικών της Ελλάδας. Έχει συμμετάσχει σε σημαντικές διεθνείς διοργανώσεις, συμπεριλαμβανομένων των Θερινών Ολυμπιακών Αγώνων του 2024 στο Παρίσι.

## Βιογραφία
Η Γιαννοπούλου γεννήθηκε στην Αθήνα και είναι κόρη του Άκη Γιαννόπουλου, πρώην διεθνούς πολίστα που αγωνίστηκε με τη μεγάλη ομάδα της Γλυφάδας τις δεκαετίες του 1980 και 1990. Ξεκίνησε την καριέρα της στην υδατοσφαίριση από νεαρή ηλικία και το 2018 εντάχθηκε στον Ναυτικό Όμιλο Βουλιαγμένης. Το 2019 κατέκτησε το Κύπελλο Ελλάδας με την ομάδα της, νικώντας τον Ολυμπιακό.

Παράλληλα με την αθλητική της καριέρα, είναι απόφοιτος της Σχολής Διοίκησης Επιχειρήσεων του Πανεπιστημίου Πειραιά.

## Καριέρα με την Εθνική
Η Γιαννοπούλου έχει διακριθεί με την Εθνική ομάδα υδατοσφαίρισης γυναικών της Ελλάδας σε πολλές διεθνείς διοργανώσεις:

* Χάλκινο μετάλλιο στο Ευρωπαϊκό Πρωτάθλημα Κορασίδων (Κίρισι, 2019)
* Ασημένιο μετάλλιο στο Ευρωπαϊκό Πρωτάθλημα Κορασίδων (Σίμπενικ, 2021)
* Χάλκινο μετάλλιο στο Ευρωπαϊκό Πρωτάθλημα Νέων Γυναικών (Ισραήλ, 2022)
* Ασημένιο μετάλλιο στο Παγκόσμιο Πρωτάθλημα Νεανίδων (Βελιγράδι, 2022)
* 3η θέση στο Ευρωπαϊκό Πρωτάθλημα (Σπλιτ, 2022)
* 3η θέση και πρόκριση για τους Ολυμπιακούς Αγώνες στο Ευρωπαϊκό Πρωτάθλημα (Αϊντχόβεν, 2023)
* 4η θέση στο Παγκόσμιο Πρωτάθλημα (Ντόχα, 2024)
* Συμμετοχή και 7η θέση στους Θερινούς Ολυμπιακούς Αγώνες (Παρίσι, 2024)

## Παραπομπές


## Εξωτερικοί σύνδεσμοι
* Προφίλ στον Σύλλογο Ελλήνων Ολυμπιονικών
* Προφίλ στον Ναυτικό Όμιλο Βουλιαγμένης

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Περιφερειακοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Ποταμός Σεμπού

Ο **Σεμπού** (βερβερ. *Asif en Sbu*, αραβ. سبو) είναι ποταμός στο βόρειο Μαρόκο. Πηγάζει από τον Μέσο Άτλαντα και στην αρχή της διαδρομής του είναι γνωστός με την ονομασία **Γκουιγκού** (βερβερ. *Asif n Gigu*). Το μήκος του είναι 496 χιλιόμετρα και από απόψεως ροής είναι ο μεγαλύτερος ποταμός του Μαρόκου, αλλά και ολόκληρης της Βόρειας Αφρικής δυτικά του Νείλου, με μέση ροή 137 κυβικά μέτρα ανά δευτερόλεπτο. Η λεκάνη απορροής του έχει έκταση περί τα 40 χιλιάδες τετραγωνικά χιλιόμετρα. Διέρχεται κοντά από τη Φεζ, την Τρίτη μεγαλύτερη πόλη του Μαρόκου, και εκβάλλει στον ανοικτό Ατλαντικό Ωκεανό δίπλα στην πόλη Μεχντίγια. Ο Σεμπού είναι πλωτός για μόλις 16&nbsp; χιλιόμετρα, έως την πόλη Κενίτρα, η οποία έχει το μοναδικό ποτάμιο λιμάνι στο Μαρόκο. Οι κυριότεροι παραπόταμοί του είναι ο Ουεργκά, ο Μπαχτ και ο Ιναουέν. Στον τελευταίο έχει κατασκευασθεί το φράγμα Ιντρίς Α΄. Με νερό από τον Σεμπού αρδεύεται η πιο εύφορη περιοχή του Μαρόκου, το Ραρμπ ή Γκαρμπ.

Στην αρχαιότητα ο Σεμπού ήταν γνωστός στους Ρωμαίους με την ονομασία **Σουμπούμπους** (*Sububus*). Ο Πλίνιος ο Πρεσβύτερος γράφει ότι ήταν *«magnificus et navigabilis»* (μεγάλος και πλωτός), καθώς και ότι έρρεε κοντά στις πόλεις Ιουλία Βαλεντία Μπανάσα (κοντά στη σημερινή πόλη Μέτσρα Μπελ Κσίρι) και Ταμουσία.

## Παραπομπές


Σεμπου
Μοτλούτσε

Ο **Μοτλούτσε** (*Motloutse*) είναι ποταμός της Μποτσουάνα, παραπόταμος του Λιμπόπο. Ο Μοτλούτσε έχει λεκάνη απορροής με έκταση 19.053 τετρ. χιλιόμετρα. Στον ποταμό εγκαινιάσθηκε το Φράγμα Λετσιμπόγκο το έτος 2000 προκειμένου να εξυπηρετήσει τη βιομηχανική πόλη Σελέμπι-Φίκουε και τη γύρω της περιοχή, με δυνητική χρήση στην άρδευση.

## Βιοποικιλότητα
Μια επισκόπηση που έγινε τον Ιανουάριο του 1989, πριν από την κατασκευή του φράγματος, κατέγραψε 120 είδη πτηνών, κυρίως μικρών εντομοφάγων. Βρέθηκαν επίσης απρόσμενα πολλά υδροχαρή πτηνά εξαιτίας της παρουσίας μόνιμων νερόλακκων μετά τη συμβολή του Μοτλούτσε με τον ποταμό Λετλχακάνε. Πριν ανεγερθεί το φράγμα, 5 ή περισσότερα είδη ψαριών εισχωρούσαν από τον Λιμπόπο στον Μοτλούτσε σε περιόδους πλημμυρικής στάθμης των νερών.

## Υδρολογία
Η μέση ετήσια βροχόπτωση στη λεκάνη απορροής είναι 430 mm, ενώ η μέση ετήσια δυνητική εξάτμιση φθάνει τα 2.000 mm. Εξαιτίας αυτής της σημαντικής διαφοράς, ο Μοτλούτσε στερεύει την ξηρή εποχή του έτους, έχοντας εποφανειακό νερό μόνο κατά την εποχή των βροχών. Η βροχόπτωση διαφέρει πολύ από χρόνο σε χρόνο, με κάτω του 40% της μέσης ετήσιας να αναμένεται σε ένα έτος στα επτά. Η μέση ετήσια παροχή του ποταμού είναι 111 εκατομμύρια κυβικά μέτρα.

## Ορυκτός πλούτος
Η εξόρυξη χρυσού κατά μήκος των ποταμών Μοτλούτσε και Λιμπόπο άρχισε περί το 1200&nbsp;μ.Χ., περίπου την ίδια εποχή με την ανάπτυξη της Μεγάλης Ζιμπάμπουε σε περιφερειακή δύναμη. Τη νεότερη εποχή ανακαλύφθηκε χρυσός το 1860 κοντά στη Φράνσισταουν, στα βόρεια του ποταμού, προκαλώντας τον πρώτο μικρό «πυρετό του χρυσού» στην Αφρική. Τα πρώτα βεβαιωμένα διαμάντια που βρέθηκαν στην Μποτσουάνα ήταν τρία μικρά πετράδια που ανακαλύφθηκαν το 1959 σε χαλίκια του ποταμού Μοτλούτσε κοντά στο Φόλεϋ Σάιντινγκ.

## Παραπομπές


## Πηγές

* 
* 
* 
* 

Μοτλουτσε
Κομοέ (ποταμός)

Ο **Κομοέ** (*Komoé* ή *Comoé*) είναι ποταμός της δυτικής Αφρικής, με συνολικό μήκος 759 χιλιόμετρα. Πηγάζει στην περιοχή Σικάσο της Μπουρκίνα Φάσο, σχηματίζει τους Καταρράκτες Καρφιγκουέλα, ορίζει ένα μικρό τμήμα των συνόρων ανάμεσα στην Μπουρκίνα Φάσο και την Ακτή Ελεφαντοστού και τέλος εισέρχεται στην Ακτή Ελεφαντοστού. Αποτελεί την κυριότερη απορροή του βορειοανατολικού τμήματος της χώρας και εκβάλλει στον Ατλαντικό Ωκεανό. Οι όχθες του Κομοέ σκιάζονται από παρόχθια δάση στο μεγαλύτερο μήκος του ποταμού, παρέχοντας ένα σημαντικό ενδιαίτημα για την άγρια ζωή και πηγή νερού για την άρδευση καλλιεργειών. Οι επίπεδες περιοχές που πλημμυρίζει τακτικά ο ποταμός στην Ακτή Ελεφαντοστού είναι κατάλληλες για ορυζώνες. Μια περιοχή γύρω από τον ποταμό στη βόρεια Ακτή Ελεφαντοστου έχει τόση φυτική βιοποικιλότητα, ώστε κέρδισε έναν χαρακτηρισμό Μνημείου Παγκόσμιας Κληρονομιάς από την UNESCO, ως Εθνικό Πάρκο Κομοέ.

## Παραπομπές


Κατηγορία:Ποταμοί της Μπουρκίνα Φάσο
Κατηγορία:Γεωγραφία της Ακτής Ελεφαντοστού
Κατηγορία:Διεθνείς ποταμοί της Αφρικής
Χοανίμπ

Ο **Χοανίμπ** (*Hoanib*) είναι ο ένας από τους 12 ποταμούς με εποχική ροή της δυτικής Ναμίμπια, όπου κάποτε αποτελούσε το σύνορο ανάμεσα στη βόρεια Νταμαραλάνδη και την Καοκολάνδη. Το μήκος του είναι μόλις 27 χιλιόμετρα. Με τη μικρή πυκνότητα ανθρώπινου πληθυσμού στην περιοχή και τον χαρακτήρα οάσεως, όπως και στην περίπτωση του ποταμού Χοαρουσίμπ, η κοιλάδα του ποταμού είναι μία από τις τελευταίες ανέγγιχτες περιοχές άγριας φύσεως σε όλη τη Ναμίμπια. Είναι μία από τις τελευταίες κατοικίες ελεφάντων στην έρημο. Χαρακτηρίζεται από ισχυρή αιολική και υδατική διάβρωση και λιθοσωρούς ύψους έως και δέκα μέτρων. Παραπόταμοι του Χοανίμπ είναι οι Άαπ, Οττζιταΐμο, Ομπόντε, Γκανάμουμπ, Μουντόριμπ και Τσουξούμπ.

## Παραπομπές


Κατηγορία:Ποταμοί της Ναμίμπιας
Ζάλα (ποταμός)

Ο **Ζάλα** (ουγγρ. *Zala*) είναι ποταμός της νοτιοδυτικής Ουγγαρίας. Πηγάζει από τους λόφους στα βορειοδυτικά του χωριού Szalafő, κοντά στα σύνορα με την Αυστρία και τη Σλοβενία. Ο ποταμός έχει μήκος 139 χιλιόμετρα και η λεκάνη απορροής του έχει έκταση 2.622 τετραγωνικά χιλιόμετρα. Τροφοδοτείται από αρκετά μικρότερα ποτάμια. Διέρχεται από την πόλη Ζαλαεγκερσέγκ και τελικώς εκβάλλει στη Λίμνη Μπάλατον, κοντά στην πόλη Κέστχεϊ. Ο ποταμός Ζάλα διέρχεται από τις περιφέρειες Βας και Ζάλα της Ουγγαρίας.

## Παραπομπές


Κατηγορία:Ποταμοί της Ουγγαρίας
Ελευθερία Φουντωτού

Η **Ελευθερία Φουντωτού** (γενν. 10 Ιουνίου 2002) είναι Ελληνίδα διεθνής πολίστρια, που αγωνίζεται ως περιφερειακός στον Ναυτικό Όμιλο Βουλιαγμένης και στην Εθνική ομάδα υδατοσφαίρισης γυναικών της Ελλάδας.

## Βιογραφία
Η Φουντωτού ξεκίνησε την ενασχόλησή της με την υδατοσφαίριση στις ακαδημίες του Ολυμπιακού σε ηλικία 6 ετών. Με την πρώτη ομάδα του Ολυμπιακού κατέκτησε τρία πρωταθλήματα (2018–2020) και ένα Κύπελλο Ελλάδας το 2020. Το 2020 μεταγράφηκε στον ΑΝΟ Γλυφάδας, όπου αγωνίστηκε για τέσσερα χρόνια, συμβάλλοντας στην κατάκτηση της τρίτης θέσης στο πρωτάθλημα το 2021 και της δεύτερης θέσης το 2022, καθώς και της δεύτερης θέσης στο Κύπελλο Ελλάδας το 2022. Το 2023 εντάχθηκε στον Ναυτικό Όμιλο Βουλιαγμένης.

Παράλληλα με την αθλητική της καριέρα, είναι φοιτήτρια στο Τμήμα Φυσικοθεραπείας του Πανεπιστημίου Δυτικής Αττικής.

## Καριέρα με την Εθνική
Η Φουντωτού έχει διακριθεί με τις Εθνικές ομάδες υδατοσφαίρισης της Ελλάδας σε πολλές διεθνείς διοργανώσεις:

* Χάλκινο μετάλλιο στο Παγκόσμιο Πρωτάθλημα Νεανίδων (Βελιγράδι, 2018)
* Ασημένιο μετάλλιο στο Παγκόσμιο Πρωτάθλημα Νέων Γυναικών (Ισραήλ, 2020)
* Συμμετοχή στο Παγκόσμιο Πρωτάθλημα Γυναικών (Φουκουόκα, 2023)
* Χρυσό μετάλλιο στο Παγκόσμιο Κύπελλο Γυναικών (Τσενγκντού, 2025)

## Παραπομπές


## Εξωτερικοί σύνδεσμοι
* Προφίλ στον Ναυτικό Όμιλο Βουλιαγμένης

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Γλυφάδας
Κατηγορία:Υδατοσφαιρίστριες Βουλιαγμένης
Κατηγορία:Περιφερειακοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Στεφανία Σάντα

Η **Στεφανία Σάντα** (γενν. 6 Σεπτεμβρίου 2004) είναι Ελληνίδα διεθνής πολίστρια, που αγωνίζεται ως περιφερειακός στον Ολυμπιακό Σ.Φ.Π. και στην Εθνική ομάδα υδατοσφαίρισης γυναικών της Ελλάδας..

## Βιογραφία
Η Σάντα είναι κόρη του Πέτρε Σάντα, πρώην διεθνούς πολίστα της Εθνικής Ελλάδας. Ξεκίνησε την καριέρα της στον Ναυτικό Όμιλο Βουλιαγμένης και το 2022 μεταγράφηκε στον Ολυμπιακό Σ.Φ.Π.

## Καριέρα με την Εθνική
Η Σάντα έχει διακριθεί με την Εθνική ομάδα υδατοσφαίρισης γυναικών της Ελλάδας σε πολλές διεθνείς διοργανώσεις:
* Συμμετοχή στο Παγκόσμιο Κύπελλο Υδατοσφαίρισης Γυναικών 2025
* Συμμετοχή στο Ευρωπαϊκό Πρωτάθλημα Υδατοσφαίρισης Γυναικών 2022
* Πολυτιμότερη παίκτρια στον αγώνα Ελλάδας–ΗΠΑ στα προκριματικά του Παγκοσμίου Κυπέλλου

## Παραπομπές


## Εξωτερικοί σύνδεσμοι
* Προφίλ στη World Aquatics

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Εθνικής Ελλάδας
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Σοφία Τορνάρου

Η **Σοφία Τορνάρου** (γενν. 23 Ιουλίου 2004) είναι Ελληνίδα διεθνής πολίστρια, που αγωνίζεται ως αμυντικός στον Ολυμπιακό Σ.Φ.Π. και στην Εθνική ομάδα υδατοσφαίρισης γυναικών της Ελλάδας.

## Βιογραφία
Η Τορνάρου εντάχθηκε στον Ολυμπιακό Σ.Φ.Π. το 2020, όπου αγωνίστηκε για τρεις σεζόν, κατακτώντας συνολικά 10 τίτλους, συμπεριλαμβανομένων δύο Champions League και δύο LEN Super Cup. Την περίοδο 2023–2024 αγωνίστηκε στον Εθνικό Πειραιώς, με τον οποίο κατέκτησε το Κύπελλο Ελλάδας. Το 2024 επέστρεψε στον Ολυμπιακό.

## Καριέρα με την Εθνική
Η Τορνάρου έχει διακριθεί με τις εθνικές ομάδες υδατοσφαίρισης της Ελλάδας σε πολλές διεθνείς διοργανώσεις:
* Ασημένιο μετάλλιο στο Παγκόσμιο Πρωτάθλημα Νεανίδων (2022)
* Ασημένιο μετάλλιο στο Παγκόσμιο Πρωτάθλημα Νεανίδων (2023)
* Συμμετοχή με την Εθνική ομάδα γυναικών στο Ευρωπαϊκό Πρωτάθλημα (Αϊντχόφεν, 2024)

## Παραπομπές


## Εξωτερικοί σύνδεσμοι
* Προφίλ στη World Aquatics
* Προφίλ στο Global Sports Archive

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Εθνικού Πειραιώς
Κατηγορία:Αμυντικοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Μαρίνα Κοτσιώνη

Η **Μαρίνα Κοτσιώνη** (γενν. 25 Μαρτίου 1999) είναι Ελληνίδα διεθνής πολίστρια, που αγωνίζεται ως τερματοφύλακας στον Ναυτικό Όμιλο Βουλιαγμένης και στην Εθνική ομάδα υδατοσφαίρισης γυναικών της Ελλάδας.

## Βιογραφία
Η Κοτσιώνη εντάχθηκε στον Ναυτικό Όμιλο Βουλιαγμένης το 2014 και από τότε αποτελεί βασικό μέλος της ομάδας. Το 2019, συνέβαλε στην κατάκτηση του Κυπέλλου Ελλάδος και της τρίτης θέσης στο Champions League με τον σύλλογο της Βουλιαγμένης Το 2024, ανανέωσε τη συνεργασία της με τον Ν.Ο. Βουλιαγμένης για δύο ακόμη χρόνια. 

## Παραπομπές


## Εξωτερικοί σύνδεσμοι
* Συνέντευξη στο Gazzetta
* worldaquatics.com

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες Εθνικής Ελλάδας
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Μαξιμίλιαν Κρονμπέργκερ

O **Μαξιμίλιαν Κρονμπέργκερ**, γνωστός ως **Μαξιμίν**, (Γερμανικά: *Maximilian Kronberger*, Βερολίνο, 15 Απριλίου 1888 - Μόναχο, 16 Απριλίου 1904) ήταν Γερμανός ποιητής και σημαντική προσωπικότητα στον λογοτεχνικό κύκλο *George-Kreis*  του Στέφαν Γκεόργκε.

Ο Μαξιμίν ήρθε στην προσοχή του Στέφαν Γκεόργκε στο Μόναχο το 1903 (σύμφωνα με ορισμένες πηγές τον Μάρτιο του 1902, ενώ άλλοι αναφέρουν το 1901 ως ημερομηνία της αρχικής τους συνάντησης). Ο Μαξιμίν πέθανε απροσδόκητα από μηνιγγίτιδα τον επόμενο χρόνο, την επομένη των 16ων γενεθλίων του. «Εξιδανικεύθηκε [από τον Γκεόργκε] σε σημείο να τον ανακηρύξει θεό, μετά τον θάνατό του... η λατρεία του «Μαξιμίν» έγινε αναπόσπαστο μέρος της πρακτικής του κύκλου του Γκεόργκε...» Το *Maximin-Erlebnis* σίγουρα έδωσε στον Γκεόργκε έμπνευση για το έργο του τα επόμενα χρόνια.

Τριάντα τρία από τα ποιήματα του Κρονμπέργκερ περιλαμβάνονται στον μεταθανάτιο συλλογικό τόμο *Maximin: Ein Gedenkbuch* (πλέον ένα σπάνιο βιβλίο).

## Πρωταρχικές αναφορές
* Maximilian Kronberger, *Gedichte, Tagebücher, Briefe*, ed. Georg Peter Landmann, Stefan-George-Stiftung (Stuttgart, Klett‑Cotta, 1987).
* Maximilian Kronberger, *Maximilian Kronberger: Nachlass* (Zurich, Bürdeke, 1937).

## Δευτερεύουσες αναφορές
* Claus-Artur Scheier, 'Maximins Lichtung: Philosophische Bemerkungen zu Georges Gott', *George‑Jahrbuch* (Tübingen), No.&nbsp;1 (1996/1997), pp. 80 - 106.
* Andreas Martin Mauz, 'Gedicht und Gebet: Aspekte einer Familienähnlichkeit', unpublished M.A. dissertation, University of Basle, 2001.
* Robert E. Norton, *Secret Germany: Stefan George and his Circle* (Ithaca, New York, Cornell University Press, 2002).

## Παραπομπές


## Εξωτερικοί σύνδεσμοι
* *[https://www.poiein.gr/2025/02/24/maximilian-kronberger-1888-1904-ποιήματα-μετάφραση-επίμετρο/ Maximilian Kronberger (1888 - 1904), Ποιήματα (μετάφραση - επίμετρο: Κώστας Μαντζάκος)].* Καταχώρηση από: Σπύρος Αραβανής. poiein.gr. 24/02/2025. Ανακτήθηκε στις 28/04/2025.

Κατηγορία:Γερμανοί ποιητές
Βασιλική του Εθνικού Ιερού της Αμώμου Συλλήψεως (Ουάσινγκτον)

Η **Βασιλική του Εθνικού Ιερού της Αμώμου Συλλήψεως** είναι Καθολική μικρή βασιλική και εθνικός ναός στην Ουάσιγκτον των ΗΠΑ. Είναι το μεγαλύτερο Καθολικό εκκλησιαστικό κτίριο στη Βόρεια Αμερική και είναι επίσης το ψηλότερο κατοικήσιμο κτίριο στην Ουάσιγκτον. Η κατασκευή της Βυζαντινής και Ρομανικής αρχιτεκτονικής αναβίωσης ξεκίνησε στις 23 Σεπτεμβρίου 1920.

Η βασιλική είναι αφιερωμένη στην Παναγία ως Άμωμος Σύλληψη, οριζόμενη ως η κύρια προστάτιδα που αποδόθηκε από τον Πάπα Πιό Θ΄ στις 7 Φεβρουαρίου 1847. Ο Πάπας Πίος ΙΑ΄ δωρίστηκε μια ψηφιδωτή εκδοχή της εικόνας το 1923. Υπηρετεί ως προστάτιδα εκκλησία της Καθολικής Εκκλησίας στις Ηνωμένες Πολιτείες.

Ο Πάπας Ιωάννης Παύλος Β΄ αναβάθμισε τον Εθνικό Νεό στο καθεστώς Μικρής Βασιλικής μέσω του Παπικού του διατάγματος *Clarum Constat Templum* στις 12 Οκτωβρίου 1990. Σε αυτό το ναό, ο Πάπας Βενέδικτος ΙΣΤ΄ έδωσε ένα Χρυσό Ρόδο στις 26 Απριλίου 2008, και ο Πάπας Φραγκίσκος οσιοποίησε τον Χουνίπερο Σέρα εδώ στις 23 Σεπτεμβρίου 2015.

## Φωτοθήκη

Αρχείο:Basilica_of_the_National_Shrine_of_the_Immaculate_Conception_from_atop_Washington_Mnt.jpg|Η βασιλική όπως φαίνεται από την κορυφή του Μνημείου του Ουάσινγκτον.
Αρχείο:Basilique_du_Sanctuaire_National_de_l'Immaculée_Conception-2.jpg|Το λειτουργικό ανατολικό άκρο της βασιλικής.
Αρχείο:Basilica_of_the_National_Shrine_of_the_Immaculate_Conception.jpg|Η βασιλική όπως φαίνεται από τα ανατολικά.
Αρχείο:Basilica_of_the_National_Shrine_of_the_Immaculate_Conception_on_the_campus_of_the_Catholic_University_of_America,_Washington,_D.C_LCCN2011636428.jpg|Λεπτομέρεια του θόλου.
Αρχείο:Basilica_of_the_National_Shrine_of_the_Immaculate_Conception,_Washington_DC_(172660639).jpg|Καμπαναριό.
Αρχείο:Basilica_of_the_National_Shrine_of_the_Immaculate_Conception_on_the_campus_of_the_Catholic_University_of_America,_Washington,_D.C_LCCN2011636423.tif|Η βασιλική υπό το φως.
Αρχείο:Sanctuary_of_the_National_Shrine_of_the_Immaculate_Conception_on_the_campus_of_the_Catholic_University_of_America,_Washington,_D.C_LCCN2011635564.tif|Άποψη του Μεγάλου Άνω Κεντρικού Κλίτου της βασιλικής.
Αρχείο:Basilica_National_Shrine_Immaculate_Conception_DC_26.JPG|Άποψη του κυρίως ναού της Κρύπτης της Βασιλικής.
Αρχείο:Stained-glass_window_at_the_National_Shrine_for_the_Immaculate_Conception_at_the_Catholic_University_of_America,_Washington,_D.C_LCCN2011634622.tif|Βιτρό παράθυρο στη βασιλική.
Αρχείο:Bishop'sVestingAltar.JPG|Ιερό άμφιο του επισκόπου στο σκευοφυλάκιο της Μεγάλης Άνω Εκκλησίας.
Αρχείο:St._Margaret_of_Scotland.jpg|Ανάγλυφη γλυπτική της Αγίας Μαργαρίτας της Σκωτίας.
Αρχείο:Basilica_National_Shrine_Immaculate_Conception_DC_25.JPG|Η παπική τιάρα του Πάπα Παύλου ΣΤ΄.
Αρχείο:NationalShrineOfTheImmaculateConceptionGoldenRose.jpg|Χρυσό Ρόδο που απονεμήθηκε από τον Πάπα Βενέδικτο ΙΣΤ΄.


## Σημειώσεις


## Παραπομπές


## Εξωτερικοί σύνδεσμοι
* 
*  

Κατηγορία:Εκκλησίες στις Ηνωμένες Πολιτείες
Κατηγορία:Εκκλησιαστικά κτίρια με τρούλους
Κατηγορία:Αξιοθέατα στην Ουάσινγκτον
Λιμνοθάλασσα Μιρίν

thumb|255px|right|Ψαράδες στη λιμνοθάλασσα Μιρίν
Η **Λιμνοθάλασσα Μιρίν** ή **Μιρίμ** ή **Μερίν** (πορτογ. *Lagoa Mirim*, ισπαν. *Laguna Merín*) είναι μεγάλη διασυνοριακή λιμνοθάλασσα, που εκτείνεται από το νότιο μέρος της Πολιτείας Ρίου Γκράντι ντου Σου της Βραζιλίας μέχρι την ανατολική Ουρουγουάη. Τη Μιρίν χωρίζει από τον Ατλαντικό Ωκεανό ένας αμμώδης ισθμός.

Οι ποταμοί Ζαγκουαράου (ή Γιαγκουαρόν), Τακουαρί και Σεμπολάτι εκβάλλουν στη Μιρίν, ενώ το Κανάλι Σάου Γκονσάλου τη συνδέει με τη λιμνοθάλασσα Λαγκόα ντους Πάτους στα βόρεια.

Η Μιρίν έχει έκταση 3.750 έως 3.900 τετραγωνικά χιλιόμετρα, με μήκος περί τα 174 χιλιόμετρα και πλάτος από 10 έως 35 χιλιόμετρα. Το σχήμα της είναι πιο ακανόνιστο από ό,τι το σχήμα της μεγαλύτερης γειτονικής λιμνοθάλασσας, της Λαγκόα ντους Πάτους, στην οποία και μεταφέρει νερό μέσα από το Κανάλι Σάου Γκονσάλου (το κανάλι είναι πλωτό για μικρά σκάφη). Η Μιρίν δεν έχει άμεση σύνδεση με τον ωκεανό, αλλά το Ρίο Γκράντε, ένα κανάλι που συνδέει την ντους Πάτους με τον Ατλαντικό, παρέχει μια είσοδο σε αμφότερες τις λιμνοθάλασσες και τα μικρά τους λιμάνια. Το μέσο βάθος της Μιρίν είναι 6 μέτρα, ενώ ο όγκος του νερού της είναι κατά μέσο όρο 23,4 κυβικά χιλιόμετρα.

Αμφότερες οι λιμνοθάλασσες αποτελούν τα υπολείμματα ενός προϊστορικού βυθίσματος στην ακτογραμμή της Νότιας Αμερικής, το οποίο αποκλείσθηκε από συσσωρεύσεις άμμου στην παραλία, που επέφερε η συνδυασμένη δράση του ανέμου και των ωκεάνιων ρευμάτων. Η Μιρίν βρίσκεται στο ίδιο επίπεδο με τη θάλασσα, αλλά τα νερά της επηρεάζονται από την παλίρροια και είναι υφάλμυρα μόνο κοντά στο κανάλι.

Ο βραζιλιανικός Οικολογικός Σταθμός Ταΐμ βρίσκεται στην ανατολική όχθη της Μιρίν πάνω στη στενή λωρίδα ξηράς ανάμεσα στη λιμνοθάλασσα και τον Ατλαντικό Ωκεανό.

Ο ποταμός Ζαγκουαράου (ή Γιαγκουαρόν), που εκβάλλει στη Μιρίν, είναι πλωτός μέχρι 42 χιλιόμετρα από την εκβολή του, μήκος που περιλαμβάνει την ομώνυμη πόλη Ζαγκουαράου της Βραζιλίας και την πόλη Ρίο Μπράνκο της Ουρουγουάης.

## Παραπομπές


## Πηγές
* 

Μιριν
Λιμνοθαλασσα Μιριν
Λιμνοθαλασσα Μιριν
Ποταμός Σάντα Λουσία

Ο **Ποταμός Σάντα Λουσία** (ισπαν. *Río Santa Lucía*) είναι ποταμός της Ουρουγουάης, με μήκος 230 χιλιόμετρα και έκταση λεκάνης απορροής 13.448 τετραγωνικά χιλιόμετρα.

Ο ποταμός πηγάζει στο Διαμέρισμα Λαβαλέγια, σε υψόμετρο Σε ένα μεγάλο μέρος του ρου του αποτελεί το σύνορο ανάμεσα στα διαμερίσματα Φλορίδα και Σαν Χοσέ από τη μια πλευρά, και τα Κανελόνες και Μοντεβιδέο από την άλλη. Εκβάλλει στο Ρίο ντε λα Πλάτα, τον μεγαλύτερο ποταμόκολπο της Γης, σχηματίζοντας ένα μικρό δέλτα, όπου βρίσκεται και η Νήσος του Τίγρη.

## Οικονομκή σημασία
Το ποτάμι αποτελεί τη βασική υδάτινη αρτηρία της νότιας Ουρουγουάης και την κυριότερη πηγή πόσιμου νερού για την πρωτεύουσα της χώρας, το Μοντεβιδέο, και για άλλους οικισμούς στα νότια της χώρας, που το 2017 υπολογίσθηκε ότι φιλοξενεί άνω του 60% του πληθυσμού της Ουρουγουάης. Μια επιβλαβής απότομη αύξηση των φυκών το 2013, που προσέδωσε γεύση και χαρακτηριστική οσμή στο πόσιμο νερό, αφύπνισε το δημόσιο ενδιαφέρον για την ποιότητα του νερού, με αποτέλεσμα ένα σχέδιο δράσεως από κρατικής πλευράς για την παρακολούθηση της ποιότητάς του και μια επιχείρηση καθαρισμού του ποταμού. Ο ποταμός είναι μέρος μιας σημαντικής γεωργικής ζώνης στην Ουρουγουάη, που παράγει καλαμπόκι.

## Παραπομπές


Σαντα Λουσια
Αλκόα (ποταμός)

Ο **Αλκόα** (πορτογαλ. *Alcoa*) είναι μικρός ποταμός της Πορτογαλίας, που εκβάλλει στον Ατλαντικό Ωκεανό, κοντά στην πόλη Ναζαρέ. Το τμήμα του ρου του κάτω από τη συμβολή του με τον παραπόταμό του Μπάσα (*Baça*) αναφέρεται και με την ονομασία **Αλκουμπάσε** (*Alcobaça*). Αλλά και ο δήμος στο έδαφος του οποίου πηγάζει ο Αλκόα ονομάζεται επίσης Αλκουμπάσε, προφανώς από την ονομασία του ποταμού.

## Παραπομπές


Κατηγορία:Ποταμοί της Πορτογαλίας